Bajarê Qamişlo yê Rojawanê Kurdistanî de bi wesayîtêkê bombabarkerdeyî hêrişêk ame kerdene, tewr tay 12 kesî birîndar bîyî.
Goreyê zanayîşê çimeyanê cayîyan hêrişo ke bi wesayîtêkê bombarkerdeyî ame viraştene de 12 kesî birîndar bîyî û birîndarî ameyî berdene nêweşxaneyanê bajarî. Ame vatene ke tehlukeyê cuye yê birîndaranê sivîlan çîn o.
Reyna vizêr verê hêrişê Qamişlo, Hesekê de saetanê serê sibayî de bi motosîkletanê bombabarkerdeyan hîrê hêrişê cîya ameyî kerdene. Hêrişan de yew endamê Hêzê Asayîşî yê Zereyî birîndar bibi.Hêzê Asayîşî yê Zereyî seba hewteyêk bajar de şuxulnayîşê motosîkletan qedexe kerd.
